Diari Oficial de la Generalitat Valenciana


Sumari del DOGV 3788, del 07-07-2000 (2000/5571)

Informació pública de l'alternativa tècnica d'un programa d'actuació integrada de la unitat d'execució número 2 Eixample Sud-Est, de Sax (Alacant).
---------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5571


Organisme emissor
:   Gestion Inmobiliaria Mardi, SL

Tipus de document
:   Anunci

Informació pública de l'alternativa tècnica d'un programa d'actuació integrada de la unitat d'execució número 2 Eixample Sud-Est, de Sax (Alacant). [2000/M5571]
  
En compliment del que preceptuen els articles 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pose en coneixement el següent:
  
Primer
  
Que la mercantil Gestión Inmobiliaria Mardi, SL, amb domicili social a Monforte del Cid (Alacant), carrer de Menéndez Pidal, número 45 i CIF B-53408316, i amb data de 21 de juny de 2000, ha dipositat en l'Ajuntament de Sax i ha protocol·litzat davant la notària de Villena senyora Diamar Mata Botella, l'alternativa tècnica d'un programa d'actuació integrada de la unitat d'execució número 2 Eixample Sud-Est, de Sax (Alacant), de conformitat amb les determinacions vigents de les normes subsidiàries de planejament de Sax, acompanyada de l'avantprojecte d'urbanització i plànol expressiu de l'àmbit d'actuació integrada que es proposa.
  
Segon
  
Que aquests documents estan dipositats davant l'Ajuntament de Sax i en la Notaria de la senyora Diamar Mata Botella, situada al carrer de la Ronda Estació, número 8, baix, de Villena (Alacant).
  
Tercer
  
S'avisa que qualsevol persona podrà comparéixer en l'esmentada notaria i obtindre còpia de l'acta o exhibició d'aquesta en el termini de 20 dies hàbils des de la publicació de l'últim anunci en el Diari Oficial de la Generalitat Valenciana.
  
Quart
  
Que amb data de 21 de juny de 2000, s'ha dipositat un exemplar en l'Ajuntament de Sax, identificat com a programa per al desenvolupament de l'actuació integrada UE-2 Eixample Sud-Est, Sax (Alacant).
  
Cinqué
  
Es fa constar la possibilitat de consultar en l'Ajuntament de Sax les actuacions derivades de la documentació dipositada en aquest i de presentar-hi, per a la incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les dites proposicions juridicoeconòmiques es presentaran en el registre general de l'ajuntament, en plica tancada, en els cinc dies hàbils següents des del venciment del termini anterior i amb l'acreditació prèvia del compliment dels requisits d'informació pública, amb la documentació establida en els apartats C i D de l'article 32 de la Llei 6/1994 abans esmentada.
  
El termini d'obertura de pliques tindrà lloc en l'Ajuntament de Sax el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.